Գրաժինա Բացևիչ

**Գրաժինա Բացևիչ** (, ), լեհ ջութակահար, կոմպոզիտոր։

## Կենսագրություն
Ծնվել է 1909 թվականին Լոձում։ Հայրը, որ ծագումով լիտվացի էր, աղջկան տվել է ջութակի ու դաշնամուրի առաջին դասերը։ Գրաժինա Բացևիչն ավարտել է Վարշավայի կոնսերվատորիայի` ջութակի ու կոմպոզիցիայի բաժինը (1932)։ Պադերևսկու կրթաթոշակով 1932-1933 թվականներին ուսանել է Փարիզում, Նադիա Բուլանժեի մոտ։ Մասնավոր դասեր է վերցրել Կարլ Ֆլեշից։ Վերադառնալով Լեհաստան` նվագել է Լեհական ռադիոյի նվագախմբում (առաջին ջութակ)։ Երկրորդ աշխարհամարտի տարիներին ապրել է Վարշավայում, կազմակերպել ընդհատակյա համերգներ։ Պատերազմից հետո դասավանդել է Լոձի պետական կոնսերվատորիայում։ 1954 թվականից, երբ ավտովթարի է ենթարկվել, ստեղծագործելը դարձել է նրա միակ զբաղմունքը։

Մահացել է 1969 թվականին։ Թաղված է Վարշավայի Պովոնզկի զինվորական գերեզմանոցում։

## Ստեղծագործություններ
### Գործիքային ստեղծագործություններ
* Չորս պրելյուդիա դաշնամուրի համար (1924)
* Մանկական սյուիտ դաշնամուրի համար (1933)
* Սոնատ ջութակի համար (1941)։ Պրեմիերան կայացել է ընդհատակյա համերգի ժամանակ Վարշավայում։
* Էսքիզ երգեհոնի համար (1966)
* Երկրորդ սոնատ դաշնամուրի համար (1953)

### Կամերային երաժշտություն
* Կվինտետ ֆլեյտայի, հոբոյի, կլարնետի, ֆագոտի և փողի համար (1932)
* Սյուիտ երկու ջութակի համար (1943)։ Պրեմիերան կայացել է ընդհատակյա համերգի ժամանակ Վարշավայում։
* Լարային կվարտետ № 3 (1947)։ Արժանացել է Լեհաստանի մշակույթի նախարարության մրցանակին։
* Լարային կվարտետ № 4 (1951)։ Լիեժի լարային կվարտետների մրցույթում արժանացել է առաջին մրցանակին։
* Լարային կվարտետ № 5 (1955)
* Լարային կվարտետ № 6 (1960)
* Լարային կվարտետ № 7 (1967)

### Ստեղծագործություններ նվագախմբի համար
* Կոնցերտ լարային նվագախմբի համար (1948)։ Արժանացել է Լեհաստանի պետական մրցանակի (1950)։
* Սիմֆոնիա № 2 (1951)
* Սիմֆոնիա № 3 (1952)
* Սիմֆոնիա № 4 (1953)։Արժանացել է Լեհաստանի մշակույթի նախարարության մրցանակի (1955)։
* Երաժշտություն լարային, փողային և հարվածային գործիքների համար (1958)։ Արժանացել է ՅՈՒՆԵՍԿՕ-ի երրորդ մրցանակի (Փարիզ, 1960)։
* Կոնցերտ սիմֆոնիկ նվագախմբի համար (1962)
* Contradizione կամերային նվագախմբի համար (1966)

### Կոնցերտներ
* Կոնցերտ № 3 ջութակի և նվագախմբի համար (1948)։ Արժանացել է Լեհաստանի մշակույթի նախարարության մրցանակի (1955)։
* Կոնցերտ դաշնամուրի և նվագախմբի համար (1949)։ Շոպենի անվան երաժշտական մրցույթում արժանացել է երկրորդ մրցանակի (Վարշավա, 1949)։
* Կոնցերտ № 5 ջութակի և նվագախմբի համար (1954)
* Կոնցերտ № 7 ջութակի և նվագախմբի համար (1965)։ Ելիզավետա Բելգիացու միջազգային երաժշտական մրցույթում արժանացել է ոսկե մեդալի (1965)։
* Կոնցերտ ալտի և նվագախմբի համար (1968)

### Ստեղծագործություններ ձայնի և նվագախմբի համար
* Օլիմպիական կանտատա երգչախմբի և նվագախմբի համար (1948)։ Արժանացել է Լեհաստանի պետական մրցանակի (1948)։
* «Ակրոպոլիս», կանտատա երգչախմբի և նվագախմբի համար Ստանիսլավ Վիսպյանսկու խոսքերով (1964)։ Նվիրված է եղել Կրակովի համալսարանի 600-ամյակին։

### Ստեղծագործություններ բեմի համար
* «Թագավոր-գյուղացի» (), բալետ (1953)
* «Արթուր արքայի արկածները» (), երգիծական ռադիոօպերա (1959)։ Արժանացել է Լեհական ռադիոյի և հեռուստատեսության մրցանակին (1960)
* «Էսիկը Օսթենդում» (), երգիծական բալետ` մեկ գործողությամբ (1964)
* «Կիրք» (), բալետ` երկու գործողությամբ (1958-1969)

### Գրական ստեղծագործություններ
* Znak szczególny. Warszawa։ Czytelnik, 1970 (պատմվածքների ժողովածու, թարգմանվել է մի շարք լեզուներով)։

## Ծանոթագրություններ

## Գրականություն
* Rosen J. Grażyna Bacewicz, her life and works. Los Angeles։ Friends of Polish Music; University of Southern California School of Music, 1984
* Thomas A. Grażyna Bacewicz։ chamber and orchestral music. Los Angeles։ Friends of Polish Music; University of Southern California School of Music, 1985
* Briel G. Thematisches Verzeichnis der Werke von Grażyna Bacewicz։ mit einem biographischen Essay. Aachen։ Shaker, 2001

Կատեգորիա:20-րդ դարի դասական կոմպոզիտորներ
Կատեգորիա:Լեհ դաշնակահարներ
Կատեգորիա:Լեհ կոմպոզիտորներ
Կատեգորիա:Լեհ մանկավարժներ
Կատեգորիա:Լեհ ջութակահարներ
Կատեգորիա:Կին դասական կոմպոզիտորներ
Կատեգորիա:Լեհ երաժիշտներ
Կատեգորիա:Երաժշտական մանկավարժներ